Ny Island-bragd: Halldórsson stoppet Messi-straffe
Og dermed sto Island for enda en bragd på fotballbanen. For to år siden ble det en historisk kvartfinale under EM. I kveld ble det poeng mot mektige Argentina - i Islands første VM-kamp noensinne. – Dette er utrolig stort, sier NRK-ekspert Lise Klaveness. – Jeg er sikker på at folk begynner å ta Island på alvor nå. Vi har spilt fire gruppekamper i store mesterskap nå, uten å tape, sier Hermann Hreidarsson i studioet til NRK. Det kunne imidlertid gått galt: Men Halldórsson ga seg ikke med det: Minutter før slutt hostet han opp enda et vanvittig tigersprang. Da luktet det en ny islandsk sensasjon lang vei.Førsteomgangen var underholdende, og vekslet mellom et Argentina med grep om kampen og et kjempende Island-lag som innimellom yppet seg. Men da Sergio Aguero etter 19 minutter fikk føre ballen på tvers inne i straffefeltet og deretter avslutte – på en måte vi har sett mang en gang for Manchester City – måtte Island kapitulere. Navngenerator: Sjekk ditt islandske navn Fra VGs sete på rad 4 hadde vi panoramautsikt til gledesutbruddet fra trener Jorge Sampaoli, eller skal vi kalle det pur lettelse? Dette var nemlig kampen enhver argentiner mener måtte vinnes. Men da Island fylte på med folk fem minutter senere, lyktes det for toppscorer Alfred Finnbogason i andre bølge, da han kontrollert bredsidet inn 1-1 bak en usikker Willy Caballero. VM-profeten: Sett opp ditt tips her! – De hadde ballen, men vi hadde de største sjansene. Vi angrep med mange mann og var ikke redd for å satse, oppsummerte islandske Hermann Hreidarsson i studioet til NRK i pausen. Og han hadde et poeng: For allerede etter ti minutter hadde Birkir Bjarnason en gedigen sjanse inne foran det argentinske målet. Skuddet gikk imidlertid utenfor mål. Etter pause fortsatte Argentina å styre spillet. Men altså uten å få betalt i form av mål. At Island var heldige da dommeren hverken pekte på straffemerket eller ba om videohjelp mot slutten av kampen, får så være. Dette var så intensivt som bare fotball på det høyeste nivået kan være. Vi fikk se et Island som tok ut absolutt alt, mot et åpenbart bedre Argentina, som malte og malte. Det smalt i leggskinner, det kom islendinger skliende langs gresset og det ljomet HUF over tribunen flere ganger til tross for at det var ti ganger flere søramerikanere til stede. Til slutt var det Island som jublet høyest i Moskva. For to år siden åpnet Island med 1 – 1 mot Portugal, som senere ble europamestere. Nå vokser håpet om et nytt fotballmirakel på sagaøya. PS! Kroatia og Nigeria, i den samme gruppen, spiller senere i kveld.
(Argentina-Island 1 – 1) Lionel Messi (30) kunne avgjort på straffespark. Istedet ble en 34 år gammel keeper med bakgrunn fra norsk fotball den store helten for Island.